पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के वाराणसी में BHU के एम्फीथिएटर ग्राउंड में DRDO के सहयोग से अस्थाई कोविड अस्पताल का कार्य 90% तक पूरा कर लिया गया है। जल्द 750 बेड के अस्पताल को शुरू कर दिया जाएगा। गुरुवार को ऑक्सीजन की टेस्टिंग की संभावना है। यहां सीधे कोविड मरीजों की भर्ती नहीं होगी। बल्कि कोविड अस्पतालों से रेफर किए मरीज ही भर्ती किये जाएंगे। 250 बेड का ICU वार्ड पहले शुरू किया जाएगा।
750 बेड को तीन अगल अलग हिस्सों में बांटा गया
DM कौशल राज शर्मा ने बताया कोई भी मरीज यहां सीधे भर्ती नहीं किये जाएंगे। अस्पतालों से जिन कोविड मरीजों को रेफर करने का लेटर मिलेगा, वही भर्ती किए जाएंगे। 750 बेड को तीन हिस्सों में बांट दिया गया है। पहले हिस्से में 250 बेड का ICU वार्ड होगा। दूसरे और में 250-250 बेड के प्लेन ऑक्सीजन बेड होंगे। ऑक्सीजन की कुछ मोबाइल यूनिट भी रन करेगी। 40 KLP ( किलो लीटर प्रति मिनट) का ऑक्सीजन प्लांट तैयार हो चुका है। 20 और 10 -10 KLP के प्लांट है।
तीमारदारों के लिए विजिटर्स लाउंज भी बन रहा
मरीज के तीमारदार परेशान न हो इसके लिए विजिटर्स लाउंज, मोबाइल टायलेट भी बनाया जा रहा है। सैनिक अस्पतालों से 50 से ज्यादा डॉक्टर अपनी सेवा देंगे। BHU के डॉक्टरों की ड्यूटी रोस्टर के आधार पर रहेगी। 350 नर्सिंग स्टाफ, 60 से ज्यादा लैब एक्सपर्ट को साक्षात्कार की प्रक्रिया भी हो चुकी है। वर्चुअल उद्घाटन में CM योगी के भी जुड़ने की संभावना है। कल 250 बेड के लिए ट्रायल की तैयारी भी की जा रही है। रक्षा मंत्रालय के अधिकारी भी वर्चुली जुड़ेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva zho_Hant eng_Latn